
הכנסת העשרים
מושב שני
<פרוטוקול מס' 272>
מישיבת ועדת הכספים
יום רביעי, כ"ד בשבט התשע"ו (03 בפברואר 2016), שעה 10:50
<סדר היום:>
<1. תקנות הזרעים (גידול פקעות סייפן ומכירתן)(ביטול), התשע"ו-2016תקנות הזרעים (גידול חומר ריבוי של ציפורן ומכירתו)(ביטול), התשע"ו-2016>
2. הארכת מועדים לפי חוק מימון מפלגות, התשל"ג-1973
נכחו:

<חברי הוועדה:> 
משה גפני – היו"ר
עודד פורר

<מוזמנים:> 
	בנציון גולדברג
	–
	עו"ד, משרד החקלאות ופיתוח הכפר

	תמי מור
	–
	עו"ד, משרד החקלאות ופיתוח הכפר

	מאיר מזרחי
	–
	מנהל האגף להסגר צמחים, משרד החקלאות ופיתוח הכפר

	משה וייס
	–
	סגן מנהל השירותים להגנת הצומח, משרד החקלאות ופיתוח הכפר

	ורדית זיימן
	–
	רכזת בכירה ייצוא, משרד החקלאות ופיתוח הכפר


<ייעוץ משפטי: >
שגית אפיק
שלומית ארליך
<מנהל/ת הוועדה:>
טמיר כהן
<רישום פרלמנטרי:>
רויטל יפרח
<תקנות הזרעים (גידול פקעות סייפן ומכירתן)(ביטול), התשע"ו-2016> 

תקנות הזרעים (גידול חומר ריבוי של ציפורן ומכירתו)(ביטול), התשע"ו-2016
<היו"ר משה גפני:>
בוקר טוב. אנחנו ממשיכים לנושא הבא: תקנות הזרעים (גידול פקעות סייפן ומכירתן) (ביטול), התשע"ו-2016 ותקנות הזרעים (גידול חומר ריבוי של ציפורן ומכירתו) (ביטול), התשע"ו-2016. אם אפשר לעשות את זה בזריזות בגלל שאם לא נעשה יהיה בעשר דקות אז אנחנו לא נאשר.
<מאיר מזרחי:>
שלום לכם. אני מנהל האגף להסגר צמחים בשירותים להגנת הצומח במשרד החקלאות. אני אמון בפועל ליישם את התקנות האלה, ורוצה להציג בפניכם את המצב נכון לעכשיו: בחקלאות העולמית בכלל וגם בישראל יש תמורות ושינויים מאד מאד אינטנסיביים. התקנות האלה נוצרו בשנות ה-80 כאשר גידול הציפורן והסייפן במדינת ישראל היה מאד מאד רחב. נכון להיום, מדינת ישראל כמעט ולא מגדלת את הפרחים האלה, גם לא לייצוא וגם לא לשוק מקומי. השינויים האלה חלו במהלך השנים ואנחנו עקבנו אחרי זה וחשבנו לבטל את הנושא הזה כבר לפני כעשר שנים אבל חיכינו שמא יהיה איזה שהוא שינוי והעסק הזה יתאושש. לצערנו, זה לא התאושש - -
<היו"ר משה גפני:>
התאושש או לא התאושש?

<מאיר מזרחי:>
לא התאושש ונשאר כמו שהיה.

<היו"ר משה גפני:>
אז מה אכפת לכם שזה נשאר? אולי זה יתאושש בעוד 20 שנה? בקיצור, אתם רוצים לבטל את זה כי זה לא התאושש.
<מאיר מזרחי:>
כן, אני חושב שיש מקום לבטל את זה.

<היו"ר משה גפני:>
אותי שכנעת. צריך להקריא משהו או שאין צורך? ביטול תקנות הזרעים, כפי שקראתי. תהיו אתי רגע. צריך שתי הצבעות או הצבעה אחת?
<שגית אפיק:>
שתיים.

<היו"ר משה גפני:>
אז "תקנות הזרעים (גידול פקעות סייפן ומכירתן) (ביטול) – מי בעד אישור התקנות ירים את ידו?

הצבעה
בעד – 2
נגד – אין 

נמנעים – אין 

התקנות אושרו.
<היו"ר משה גפני:>
התקנות אושרו.
תקנות הזרעים (גידול חומר ריבוי של ציפורן ומכירתו) (ביטול), התשע"ו-2016. מי בעד אישור התקנות ירים את ידו, מי נגד?

הצבעה

בעד – 2
נגד – אין 

נמנעים – אין 

התקנות אושרו.

<היו"ר משה גפני:>
התקנות אושרו. אני מודה לך, ואם יתאושש הענף אתם מוזמנים בכל עת לבוא ולפה ולעשות תקנות חדשות. תודה רבה. 
<2. הארכת מועדים לפי חוק מימון מפלגות, התשל"ג-1973>
<שלומית ארליך:>
מהשיחה שלי עם חנה, מה שעולה זה שאם אנחנו מאריכים, המשמעות היא שאנחנו רוצים להאריך לשתי מפלגות שזה בל"ד ומל"ע, שלא הגישו את הבקשה. עכשיו, חנה אומרת שאם אנחנו מאריכים בהתאמה וכותבים הוראה כללית שמתאימה ל-22 שבועות שנותנים למבקר, אז המבקר יגיש את הדוח הכללי שלו לגבי כל המפלגות, לרבות מל"ע ובל"ד, במועד שיהיה 22 שבועות מיום 22 בפברואר. זאת אומרת, הוא לא יגיש לגבי אלה שכבר מוכנות לפני כן, במועד שבו קבענו בהחלטה הקודמת – ה-2.6.
<היו"ר משה גפני:>
היא אמרה שכן.

<עודד פורר (ישראל ביתנו):>
אני, אישית, חושב שזה צריך להיות מוגש ביחד.

<היו"ר משה גפני:>
למה? בואי שבי.

<חנה רותם:>
ברמת הדיון הפחות רשמי, אני מניחה שאנחנו מן הסתם ניפגש שוב, הפעם לבקשה שלנו להגיש את הדוח באחור, וזה למה? כי אנחנו עושים פה ביקורת על שלוש שנים ויש תקופת בחירות על המון מפלגות, ופסח באמצע והמפלגות גם לא יענו לנו בזמן. אם אנחנו נוציא את הדוח שלנו עוד מעט וניתן שבועיים למפלגות, הם לא יעמדו בזה. המשמעות של זה שאנחנו - -
<עודד פורר (ישראל ביתנו):>
צריך לדחות את הכל.

<חנה רותם:>
- - ככל הנראה לא נעמוד גם בזמנים, ואז בא המבקר, וזה קורה לפעמים, ומבקש מכם ארכה. אז השאלה עכשיו היא האם אנחנו רוצים להגיע לשלב הזה או שאפשר לעשות את הכל ביחד, להתיישר לפי ה-22 בפברואר, ולדחות את הכל - -
<שגית אפיק:>
אבל אם את יודעת שממילא תבקשי את הארכה הנוספת, אז - - -
<עודד פורר (ישראל ביתנו):>
אז זה מה שהיא אומרת. היא אומרת: בא נתיישר עכשיו על המועד - -
<שגית אפיק:>
ואז לא תצטרכי ארכה נוספת?
<היו"ר משה גפני:>
ואז את מבקשת שמה? שההוראה הכללית שנוסחה פה תחול על כל המפלגות.
<שגית אפיק:>
גם על אלה שהיו בארכה השלישית, הקודמת.

<חנה רותם:>
השנייה. כל מי שהגיש כבר ונמצא בתהליך של ביקורת – הדוח - -

<היו"ר משה גפני>
אז את מבקשת עכשיו במקום לבקש בהמשך.
<שגית אפיק:>
אבל היא אמרה קודם שזה לא יפגע במקדמות, נכון?

<עודד פורר (ישראל ביתנו):>
הפרידו את זה. זה רק יפגע בפרסום.
<חנה רותם:>
אני אגיד לך מה: אחד הדברים שאנחנו מפחדים נוכח התיקון הזה שהיה בחוק, שהמוטיבציה של מפלגות לשתף פעולה עם הביקורת - אין שום שוט. באמת שאין שום שוט אבל אנחנו רוצים להגיע לאיזה דד-ליין מסוים ולהגיד אבל ה-2.6 זה עוד ארבעה חודשים וזה גם לא כל כך ריאלי מבחינתנו.

<היו"ר משה גפני:>
רגע, על מה שהיא אומרת עכשיו אנחנו צריכים להצביע.
<חנה רותם:>
זה מה שהצבעתם.
<עודד פורר (ישראל ביתנו):>
אנחנו הצבענו רק על מפלגות - -
<קריאות:>
בדיוק.

<טמיר כהן:>
ב-15 לכולם.
<היו"ר משה גפני:>
לא, אבל את מבקשת שמועד הדוח ידחה.
<חנה רותם:>
אני מבקשת, בהתאם להחלטה שכן נוסחה, זו החלטה כללית ולא מתייחסת אך ורק למפלגות שהגישו בקשות עכשיו, המועד האחרון שיקבע – בא נעזוב את אלי ישי בצד, יהיה ה-22 לאוקטובר. כתוצאה מכך, דוח מבקר המדינה יוגש 22 שבועות לאחר המועד הזה. ואז, אנחנו גם לא נצטרך לבוא אליכם.
<שגית אפיק:>
זה מה שיקרה. כיוון שהיא הקריאה על כולם, זה מה שהוצבע. קודם אמרת - -
<עודד פורר (ישראל ביתנו):>
הצבענו על משהו אחר.

<היו"ר משה גפני:>
הבנתי. את אומרת שמה שאת מבהירה עכשיו לפרוטוקול זה שהיות שההארכה הזאת, של ה-22, היא הארכה לכולם, הדוח יוגש - - 
<חנה רותם:>
22 שבועות לאחר המועד שקבעתם לגבי כל המפלגות.

<שגית אפיק:>
לא בהתאם למה שהיא אמרה קודם.
<היו"ר משה גפני:>
אין לזה השלכה על המימון בכלל, לא המקדמות ולא - -
<חנה רותם:>
להיפך. אם יהיו קנסות, הם ישולמו מאוחר יותר.  
<היו"ר משה גפני:>
איפה אתה כשצריך אותך? הפכנו הכל עכשיו. היא מבקשת במקום לבוא לכאן ולבקש ארכה בגלל שיהיו בעיות עם הדוחות וכל זה, נלך לפי ה-22 בם בהגשת הדוח שלהם. זה מה שהיא מבהירה עכשיו לפרוטוקול ולא צריך אפילו להצביע על זה. בסדר. אין בעיה. 
אני מודה לך על ההבהרה. ההבהרה איננה דורשת הצבעה, זה נרשם בפרוטוקול. אתם לא תצטרכו לבוא לוועדה לבקש ארכה.
<חנה רותם:>
למרות שזה תמיד נעים לבוא לפה.

<היו"ר משה גפני:>
את מוזמנת, את יכולה לבוא לדיונים אחרים.

תודה רבה. הישיבה נעולה.

<הישיבה ננעלה בשעה 10:58.>

